ירון אמיתי

ירון אמיתי (נולד ב-3 באפריל 1974) הוא זמר-יוצר, מעבד, מפיק מוזיקלי, במאי דוקומנטרי, צלם ושדרן רדיו. אמיתי נולד בתל אביב, וגדל והתבגר בסן דייגו, קליפורניה בארצות הברית. אביו ואחיו הם ביוכימאים העובדים במכון ויצמן ואִמו הייתה מנהלת מעון. ב-1995 החל ללמוד קולנוע דוקומנטרי בבית הספר קמרה אובסקורה. סיים את לימודיו ב-1999. באותה שנה, במסגרת לימודי הקולנוע שלו, ביים אמיתי סרט דוקומנטרי קצר בשם "שמש, שמש" על אודות הזמר אריאל זילבר. זילבר כלל את הסרט באלבומו "מסך עשן"; האלבום יצא כדיסק מולטימדיה והכיל שירים וסרטונים ונחשב לדבר חדשני בזמנו. בין השנים 1998–2006 הפיק סרטים דוקומנטריים מוזיקליים (בסוגה "רוקומנטרי"), בין היתר תיעוד של להקת כוורת במסע הופעות בארצות הברית בשנת 2000, של אהובה עוזרי, להקת הזבובים וג'וזי כץ. את הסרט על חייה של כץ, שנקרא "אצלי הכל בסדר" ושיצא ב-2006, ביים והפיק אמיתי יחד עם ארז תדמור. הסרט היה מועמד לפרס אופיר לסרט הדוקומנטרי הטוב ביותר לשנת 2005, והשתתף בפסטיבל הקולנוע הישראלי בארצות הברית. ב-2014, כשהיה בן 40, פתח אמיתי בקריירה מוזיקלית: הוא ייסד להקה בשם "Amity Band" ("אמיתי בנד"), שניגנה שירים בסגנון רוק סבנטיז באנגלית שכתב אמיתי. ההופעה הראשונה של אמיתי הייתה בהופעת חימום של הזמר והיוצר זיו רובינשטיין. את סינגל הבכורה שלו "Crazy Times", שכתב והלחין, הוציא באפריל באותה שנה. בהקלטות השיר ניגנו בין היתר: נעם רפפורט (שגם הפיק מוזיקלית),, שי נובלמן (שהיה יועץ מוזיקלי ושר קולות רקע), מוטי דיכנה, איסר טננבאום. השיר נבחר להיות מבין המושמעים ביותר בתחנת 88fm. לשנת תשע"ו. ב-2015 הוציא אמיתי עוד שני סינגלים: השיר "Can't Wait For Tomorrow", הכולל בתוכו סולו הגיטרה שניגן טל פרידמן, והשיר "Twilight Fantasy", המלווה בחצוצרות של אברהם פלדר. במהלך חודש מאי חימם את הזמר והיוצר הסקוטי בוב תיל, ביוזמתו של בועז כהן. ב-2016 הקים אמיתי הרכב רוק בשם "Swan Band" יחד עם נועה שמר. ההרכב נולד בעקבות מופע משותף עם השדרן המוזיקאי והסופר בועז כהן שהפגיש בין השניים ועודד אותם להופיע, ליצור ולהקליט יחד. את שם ההרכב הגה אמיתי על פי מושג אסטרונומי בשם זה (אנ'), בשל כפל המשמעות שבו, שמשלב בין חיבתו לעולם האסטרונומיה לחיבתו לעולם המוזיקה. באותה השנה הוציא ההרכב את הסינגל הראשון שלהם "A Simple Trick of Mind". השיר נבחר לאחד משירי השנה לתשע"ו של המגזין הישראלי למוזיקה "קולומבוס". ההרכב הופיע ברחבי הארץ, והשניים אף זכו לארח את יצחק קלפטר בהופעתם. בה בעת המשיך להוציא סינגלים עם Amity Band:‏ "Tend to Remember" ו-"Lady Dandelion" וההרכב אף הופיע במופע חימום להופעתה של "דיפ פרפל" בארץ בלייב פארק ראשון לציון, כאשר נועה שמר שימשה להם כזמרת רקע. ביוני 2017 יצא סרט דוקומנטרי קצר ביוזמתו של אמיתי על אודות הזמר דן תורן בשם "כל עוד זה מתגלגל". ירון אמיתי הפיק, צילם הופעות וקיים ראיונות, בין היתר עם דן תורן עצמו, מאור כהן, ויואב קוטנר. ב-9 באוגוסט 2017, יצאה הודעה רשמית בעיתון ידיעות אחרונות, שלהקת "Swan Band", להקתם של ירון אמיתי ונועה שמר, תחמם את אלן פרסונס פרוג'קט בהופעותם בארץ במהלך נובמבר 2017. באוקטובר 2018 פתחו "Swan Band" בקמפיין הדסטארט לקראת אלבומם הראשון - "Lost in Outer Space". הופעת ההשקה לאלבום התקיימה ב"בית היוצר" שבנמל תל אביב, בפברואר 2019. האלבום יצא באופן רשמי במאי 2019. בינואר 2019 החל אמיתי לערוך, להגיש ולשדר ברדיו אורנים את התוכנית השבועית "נוסעים בזמן עם ירון אמיתי" בו הוא משמיע שירי רוק מכל הזמנים ומארח לסירוגין זמרים, אמנים ואנשי תקשורת. ב-2020 במהלך מאי-אוגוסט אמיתי היה הצלם הראשי של פרויקט "ישראל מחוברת" לערוץ 24 בבית היוצר בה צילם עשרות אמנים, מוזיקאים, להקות, שחקנים ובמאים. ב-2021 החל להקליט שירים לאלבום "חלום אמיתי" שכתב הלחין והפיק מוזיקלית בו הוא מארח אמנים שונים כמו אלי מגן ו-ורד קלפטר ואת החלילן והמלחין מתן קליין. הסינגל הראשון שיצא היה "משאלה" בה הוא מארח את נעמי גלעדי ואלי מגן. ב-2022 הוציא שלושה סינגלים פרי עטו "חלום אמיתי" שיר הנושא מתוך האלבום בו הוא מארח את ורד קלפטר, את "שלם יותר" בו הוא מארח את נעמה בן חמו ו-מוטי דיכנה מנגן בס ואת And Then She Told Me עם להקתו אמיתי בנד. אמיתי גר ברמת גן, נשוי ואב לשתי בנות. סבו של ירון אמיתי, משה אמיתי, היה כנר, אקורדיוניסט ופסנתרן מקצועי שליווה את הזמר שמשון בר-נוי בשנות ה-50 וה-60, בהופעות ובהקלטות עם תזמורתו "תזמורת אמיתי", ואף הלחין לו שיר בשם "הרשי לי". משה אמיתי ניגן גם עם זמרים כמו אריק לביא ויפה ירקוני. סבו מצד האם היה האדריכל אלכס שר, אשר תכנן בין היתר את אתר ההנצחה של בית התותחן וחלק ניכר מערד ומכפר גבירול. Amity Band - Crazy Times (מילים ולחן: ירון אמיתי) (2014) Amity Band - Can't Wait for Tomorrow (מילים ולחן: ירון אמיתי) (2015) Amity Band - Twilight Fantasy (מילים:ירון אמיתי, לחן: ירון אמיתי ונעם רפפורט) (2015) Swan Band - A Simple Trick of Mind (מילים ולחן: עמי לוי) (2016) (Swan Band - Can't Wait For Tomorrow (Live (מילים ולחן: ירון אמיתי) (2016) Amity Band - Tend to Remember (מילים ולחן: ירון אמיתי) (2016) Amity Band - Lady Dandelion (מילים ולחן: ירון אמיתי) (2016) Swan Band - Lost in Outer Space ‏(2017) Swan Band - דמיון אמיתי (2018) סוואן בנד - פגישה קבועה (2019) Amity Band - Celluloid Eyes (2020) Lost in Outer Space ‏- Swan Band ‏ (2019) מדיה וקבצים בנושא ירון אמיתי בוויקישיתוף אתר האינטרנט הרשמי של AMITY BAND אתר האינטרנט הרשמי של SWAN BAND ירון אמיתי, במסד הנתונים הקולנועיים IMDb (באנגלית) ירון אמיתי, באתר ספוטיפיי צפו בסרט "כל עוד זה מתגלגל - מסע בחייו המוזיקליים של דן תורן", באתר וואלה, 5 ביוני 2016 האזנה לשיר "Crazy Times" של Amity Band, סרטון באתר יוטיוב האזנה לשיר "A Simple Trick Of Mind" של Swan Band, סרטון באתר יוטיוב יוסי חרסונסקי, אמיתי בנד, Tend To Remember, באתר חרסונסקי מיוסיק, ‏ספטמבר 2016 שי גולן, צוות קולומבוס, הכותבים של קולומבוס מסכמים שנה של מוזיקה ישראלית – תשע"ו, באתר מגזין המוזיקה קולומבוס, 2 באוקטובר 2016 חן צח, ביחד לבד – ראיון עם ירון אמיתי ושירה קרנר, באתר "באוזן מקומית", בלוג המוסיקה של חן צח, 23 בינואר 2017 יובל אדלר, ראיון השבוע עם סוואן בנד, באתר "הבלוג של יובל אדלר", 21 באוגוסט 2018 שי גולן, צוות קולומבוס, הכותבים של קולומבוס מסכמים שנה של מוזיקה ישראלית – תשע"ו, באתר מגזין המוזיקה קולומבוס "DEEP PURPLE" חוזרת להופעה בישראל, באתר nana10‏, 10 בינואר 2016 רז שכניק, יחממו את אלן פרסונס, באתר "ידיעות אחרונות", 8 באוגוסט 2017 רדיו אורנים, באתר מכללת אורנים